CELEX: 32012D0201
Language: lt
Date: 2012-03-26 00:00:00
Title: 2012/201/ES: 2012 m. kovo 26 d. Komisijos įgyvendinimo sprendimas, kuriuo iš dalies keičiamas Sprendimas 98/213/EB dėl statybos produktų atitikties atestavimo tvarkos, susijusios su vidaus pertvarų rinkiniais, pagal Tarybos direktyvos 89/106/EEB 20 straipsnio 2 dalį (pranešta dokumentu Nr. C(2012) 1866)  Tekstas svarbus EEE

21.4.2012   
            
            
               LT
            
            
               Europos Sąjungos oficialusis leidinys
            
            
               L 109/20
            
         KOMISIJOS ĮGYVENDINIMO SPRENDIMAS
   2012 m. kovo 26 d.
   kuriuo iš dalies keičiamas Sprendimas 98/213/EB dėl statybos produktų atitikties atestavimo tvarkos, susijusios su vidaus pertvarų rinkiniais, pagal Tarybos direktyvos 89/106/EEB 20 straipsnio 2 dalį
   (pranešta dokumentu Nr. C(2012) 1866)
   (Tekstas svarbus EEE)
   (2012/201/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1988 m. gruodžio 21 d. Tarybos direktyvą 89/106/EEB dėl valstybių narių įstatymų ir kitų teisės aktų, susijusių su statybos produktais, derinimo (1), ypač į jos 13 straipsnio 4 dalį,
   pasikonsultavusi su Statybos nuolatiniu komitetu,
   kadangi:
   
               (1)
            
            
               Komisijos sprendimas 98/213/EB (2) taikomas tik tiems produktams, kurie apibrėžti Europos techniniuose liudijimuose, nors kai kuriems iš tų produktų taip pat gali būti taikomi suderinti Europos standartai;
            
         
               (2)
            
            
               Europos standartizacijos komitetas (CEN) šiuo metu rengia tam tikrų Sprendime 98/213/EB nurodytų produktų suderintus Europos standartus;
            
         
               (3)
            
            
               todėl Sprendimas 98/213/EB turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   Sprendimas 98/213/EB iš dalies keičiamas taip:
   
               1.
            
            
               Įterpiamas šis 3a straipsnis:
               „3a straipsnis
               IV priede nustatyta atitikties atestavimo tvarka nurodoma suderintų Europos standartų įgaliojimuose.“
            
         
               2.
            
            
               Pridedamas IV priedas, kurio tekstas pateikiamas šio sprendimo priede.
            
         2 straipsnis
   Šis sprendimas skirtas valstybėms narėms.
   
      Priimta Briuselyje 2012 m. kovo 26 d.
      
         
            Komisijos vardu
         
         Antonio TAJANI
         
            Pirmininko pavaduotojas
         
      
   
   
      (1)  OL L 40, 1989 2 11, p. 12.
   
      (2)  OL L 80, 1998 3 18, p. 41.
   
      PRIEDAS
      
         
            „IV PRIEDAS
            PRODUKTŲ GRUPĖ
            
               GIPSO PLOKŠČIŲ PERTVARŲ RINKINIAI (1/2)
            
            
               Atitikties atestavimo sistemos
            
            Toliau nurodytam (-iems) produktui (-ams) ir jo (jų) numatomai (-oms) paskirčiai (-tims) Europos standartizacijos komiteto (CEN) prašoma atitinkamuose suderintuose Europos standartuose apibrėžti šią atitikties atestavimo sistemą:
            
                        Produktas (-ai)
                     
                     
                        Numatytoji (-osios) paskirtis (-ys)
                     
                     
                        Lygis (-iai) arba klasė(s)
                     
                     
                        Atitikties atestavimo sistema (-os)
                     
                  
                        Vidaus pertvarų rinkiniai / sistemos
                     
                     
                        Visos paskirtys, kurioms netaikomi degumo reikalavimai
                     
                     
                        Visi / visos
                     
                     
                        3
                     
                  
                        
                                    3 sistema.
                                 
                                 
                                    Žr. Direktyvos 89/106/EEB III priedo 2 dalies ii punkto antrąją galimybę.
                                 
                              
                  Sistemos specifikacija turi būti tokia, kad sistema galėtų būti taikoma net tada, kai nebūtina nustatyti tam tikros charakteristikos veiksmingumo, kadangi bent viena valstybė narė nėra iš viso nustačiusi jokių teisinių reikalavimų dėl tos charakteristikos (žr. Direktyvos 89/106/EEB 2 straipsnio 1 dalį ir, jei taikoma, aiškinamųjų dokumentų 1.2.3 punktą). Tokiais atvejais, jeigu gamintojas nepageidauja nurodyti, kaip šiuo požiūriu produktas veikia, jis neprivalo atlikti minėtos charakteristikos patikros.
            PRODUKTŲ GRUPĖ
            
               GIPSO PLOKŠČIŲ PERTVARŲ RINKINIAI (2/2)
            
            
               Atitikties atestavimo sistemos
            
            Toliau nurodytam (-iems) produktui (-ams) ir jo (jų) paskirčiai (-tims) CEN prašoma atitinkamame suderintame Europos standarte apibrėžti tokią (-ias) atitikties atestavimo sistemą (-as):
            
                        Produktas (-ai)
                     
                     
                        Numatytoji (-osios) paskirtis (-ys)
                     
                     
                        Lygis (-iai) arba klasė(s)
                        (degumas)
                     
                     
                        Atitikties atestavimo sistema (-os)
                     
                  
                        Vidaus pertvarų rinkiniai / sistemos
                     
                     
                        Paskirtys, kurioms taikomi degumo reikalavimai
                     
                     
                        A1 (1), A2 (1), B (1), C (1)
                        
                     
                     
                        1
                     
                  
                        A1 (2), A2 (2), B (2), C (2), D, E
                     
                     
                        3
                     
                  
                        (A1–E) (3), F
                     
                     
                        4
                     
                  
                        
                                    1 sistema.
                                 
                                 
                                    Žr. Direktyvos 89/106/EEB III priedo 2 dalies i punktą be pavyzdžių audito ir tyrimo.
                                 
                              
                                    3 sistema.
                                 
                                 
                                    Žr. Direktyvos 89/106/EEB III priedo 2 dalies ii punkto antrąją galimybę.
                                 
                              
                                    4 sistema.
                                 
                                 
                                    Žr. Direktyvos 89/106/EEB III priedo 2 dalies ii punkto trečiąją galimybę.
                                 
                              
                  Sistemos specifikacija turi būti tokia, kad sistema galėtų būti taikoma net tada, kai nebūtina nustatyti tam tikros charakteristikos veiksmingumo, kadangi bent viena valstybė narė nėra iš viso nustačiusi jokių teisinių reikalavimų dėl minėtos charakteristikos (žr. Direktyvos 89/106/EEB 2 straipsnio 1 dalį ir, jei taikoma, aiškinamųjų dokumentų 1.2.3 punktą). Tokiais atvejais, jeigu gamintojas nepageidauja nurodyti, kaip šiuo požiūriu produktas veikia, jis neprivalo atlikti minėtos charakteristikos patikros.“
         
      
      
         (1)  Produktai arba medžiagos, kurių degumo klasifikavimas pagerinamas vieno aiškiai apibrėžiamo gamybos proceso etapu (pvz., pridedant antipirenų arba ribojant organinių medžiagų naudojimą).
      
         (2)  Produktai arba medžiagos, neįtrauktos į () išnašą.
      
         (3)  Produktai arba medžiagos, kurių degumo bandymų atlikti nereikia (pvz., A1 klasės produktai arba medžiagos pagal Komisijos sprendimą 96/603/EB (OL L 267, 1996 10 19, p. 23)).